Խափանման միջոց կալանք
Կազմեց՝ Արա Ղազարյանը

ՄՈԴՈՒԼ 1

Ընտրեք ճիշտ պատասխանը.


1. Ազատության և անձնական անձեռնմխելիության իրավունքը սահմանված է Մարդու իրավունքների եվրոպական կոնվենցիայի (այսուհետ՝ Կոնվենցիա) 5-րդ և ՀՀ Սահմանադրության 27-րդ հոդվածներով: Այս իրավունքի  առարկան ու նպատակը բխում են.  


	ա.  հանցագործության կատարումը պատժելու կանխավարկածից, 
բ.   հանցագործության կատարումը կանխելու կանխավարկածից, 
գ.   ազատությունից զրկելու օրինականության կանխավարկածից, 
դ.   ազատությունից զրկելու անհրաժեշտության կանխավարկածից,
ե.   անձի ազատության կանխավարկածից, 
զ.   բոլորը: 











Ընտրեք սխալ պատասխանը.

2. Կոնվենցիայի և ՀՀ Սահմանադրության համաձայն, անձի ազատության և անձնական անձեռնմխելիության իրավունքը.

	ա. անօտարելի և բարձրագույն արժեք է,
բ.   հիմնարար իրավունք է, 
գ.   բացարձակ իրավունք է,  
դ.   թուլատրվում է սահմանափակել միայն բացառիկ դեպքերում, 
ե.   թույլատրվում է սահմանափակել միայն օրենքով սահմանված կարգով, 
զ.   թույլատրվում է սահմանափակել միայն օրենքով սահմանված հիմքերով:










Ընտրեք ճիշտ պատասխանը.

3. Ըստ ՀՀ վճռաբեկ դատարանի նախադեպային իրավունքի, կալանքը որպես խափանման միջոց ընտրելիս դատարանը մինչև կալանքի հիմքերին անդրադառնալը պարտավոր է անդրադառնալ. 

	ա. մեղադրյալին մեղսագրվող արարքի հանրորեն վտանգավորության աստիճանին, 
բ.  կալանքի պայմաններին, 
գ.  քրեական գործի քննությանը խոչընդոտելու հավանականությանը,
դ.  ձերբակալման փուլում տեղի ունեցած խախտումներին, 
ե.  մեղադրյալի փախուստի դիմելու հավանականությանը, 
զ.  Մարդու իրավունքների եվրոպական կոնվենցիայի կիրառելիության հարցին,  
է.  առաջադրված մեղադրանքի քրեաիրավական որակմանը, 
ը.  մեղադրյալի մեղավորությունը հաստատող ապացույցներին,
թ.  առաջադրված մեղադրանքի քրեաիրավական որակման հիմքում ընկած փաստական հանգամանքներին: 





Ընտրեք ճիշտ պատասխանը.

4. Խափանման միջոց կալանքի պայմանների թվում առաջին և հիմնարար պայմանը հետևյալն է. 

	ա.  ձերբակալման փուլում անձի ազատության իրավունքի խախտումների բացակայությունը, 
բ.   բերման ենթարկելիս անձի ազատության իրավունքի խախտումների բացակայությունը, 
գ.   դատական ակտում փաստական տվյալներով հաստատված հանգամանքների առկայությունը, 
դ.   անձի՝ ծանր հանցագործության կատարման մեջ մեղադրված լինելու հանգամանքը, 
ե.   քննչական գործողություններ կատարելու անհրաժեշտությունը, 
զ.   ձերբակալման տակ գտնվելիս բռնությունների ենթարկված չլինելու հանգամանքը, 
է.   այնպիսի հանգամանքների առկայությունը, որոնք թույլ են տալիս ենթադրել, որ մեղադրյալը ազատության մեջ գտնվելիս կփորձի խոչընդոտել քրեական գործի քննությանը, 
ը.  այնպիսի հանգամանքների առկայությունը, որոնք թույլ են տալիս ենթադրել, որ մեղադրյալը ազատության մեջ գտնվելիս կդիմի փախուստի,








Ընտրեք ճիշտ պատասխանը.

5. Խափանման միջոց կալանքի պայմանների թվում երկրորդ կարևոր պայմանը հետևյալն է. 

	ա.  ձերբակալվածին 72-ժամվա ընթացքում դատավորի մոտ տանելու Սահմանադրական և Կոնվենցիոն պահանջների պահպանված լինելու հանգամանքը, 
բ.   մինչև դատավորի մոտ բերվելը անձի՝ իրավաբանական օգնություն ստանալու Սահմանադրական իրավունքի պահպանված լինելու հանգամանքը, 
գ.   անձին մեղսագրվող հանցագործությունը կատարած լինելու հիմնավոր կասկածի առկայությունը,  
դ.    անձին մեղսագրվող հանցագործության ծանրության աստիճանը, 
ե.   անձին  մեղսագրվող արարքի բնույթը և վտանգավորության աստիճանը, 
զ.   մեղադրյալի տարիքը, 
է.   մեղադրյալի առողջական վիճակ, 










Ո՞ր արտահայտությունն է ճիշտ.

6. Խափանման միջոց կալանք կիրառելիս դատարանը պարտավոր է. 

	
ա.  նախ անդրադառնալ կալանքի հիմքերին և հետո միայն կալանքի պայմաններին, քանի որ անիմաստ է քննել կալանքի պայմանների՝ օրինակ, հանցագործության կատարման հիմնավոր կասկածի առկայության հարցը, եթե բացակայում են կալանքի հիմքերը (օրինակ, որ անձը ազատության մեջ մնալով կդիմի փախուստի, կկատարի նոր հանցագործություն կամ կխոչընդոտի գործի քննությանը),  
 
բ.   նախ անդրադառնալ կալանքի պայմաններին և հետո միայն կալանքի հիմքերին, քանի  որ, օրինակ, հանցագործության կատարման հիմնավոր կասկածի առկայությունը հավաստելուց հետո միայն հնարավոր է անդրադառնալ կալանավորման հիմքերին և եթե առկա չէ հիմնավոր կասկած, ապա կալանավորման հիմքերի առկայության հարցի քննարկումն անիմաստ է: 









Ընտրեք սխալ պատասխանները.

7. Խափանման միջոց կալանքի դատական նիստում դատավորը քննիչից որպես կանոն պահանջում է նախ ներկայացնել կալանքի պայմանների և հետո միայն կալանքի հիմքերի մասին իր պնդումները: Ինչով կարող է սա պայմանավորված լինել. 

	ա.  դատավորը նախ ցանկանում է պարզել, թե արդոք ճիշտ է կատարվել արարքի քրեաիրավական որակումը մեղադրական եզրակացության մեջ, 
բ.   դատավորը ցանկանում է նախ պարզել, թե արդյոք քննիչն իր ձեռքի տակ ունի բավարար ապացույցներ, որով կհաստատվի մեղադրյալի կողմից հանցագործության կատարման փաստը, 
գ.   դատավորը ցանկանում է նախ համոզվել, թե արդյոք առկա է հանցագործության կատարման հիմնավոր կասկած և հետո միայն անդրադառնալ կալանքի հիմքերին, 
դ.   դատավորը ապահովում է ՀՀ Սահմանադրության 16-րդ հոդվածի ուղղակի կիրառումը, որը սահմանում է, որ օրենքը կարող է նախատեսել ազատությունից զրկում, եթե առկա է հանցագործություն կատարած լինելու հիմնավոր կասկած, 
ե.   դատավորը ցանկանում է նախ համոզվել, որ առկա են կալանքի այնպիսի պայմաններ, ինչպիսին են մեղադրյալի կողմից ծանր հանցագործություն կատարած լինելու փաստը, նախկինում քրեական հետապնդման ենթարկված լինելու փաստը, ինչպես նաև արարքի հանրորեն վտանգավոր լինելու հանգամանքի առկայությունը, 
զ.   դատավորը կիրառում է  ՀՀ վճռաբեկ դատարանի նախադեպային իրավունքը, համաձայն որի հիմնավոր կասկածի առկայությունը հավաստելուց հետո միայն հնարավոր է անդրադառնալ կալանավորման հիմքերին և եթե բացակայում է հիմնավոր կասկածը, ապա կալանավորման հիմքերի առկայության հարցի քննարկումն անիմաստ է:




















Ընտրեք ճիշտ պատասխանը.

8. Քանի որ խափանման միջոց կալանքի կիրառման առաջին պայմանը փաստական տվյալներով հաստատված հանգամանքներն են, ապա երկրորդ պայմանի՝ հիմնավոր կասկածի առկայության հիմնավորման համար անհրաժեշտ է ներկայացնել այնպիսի փաստական տվյալներ, ինչպիսին են. 

	ա.  փաստեր, տեղեկություններ և/կամ ապացույցներ, որոնք ուղղակիորեն կմատնանշեն մեղադրյալի 
       առնչությունը իրեն վերագրվող հանցագործությանը, 
բ.   փաստեր, տեղեկություններ կամ ապացույցներ, որոնք ուղղակիորեն կմատնանշեն մեղադրյալի 
      առնչությունը իրեն վերագրվող հանցագործությանը, 
գ.   փաստեր, տեղեկություններ և ապացույցներ, որոնք ուղղակիորեն կմատնանշեն մեղադրյալի առնչությունը իրեն վերագրվող հանցագործությանը, 
դ.   փաստեր և տեղեկություններ, որոնք ուղղակիորեն  կմատնանշեն մեղադրյալի առնչությունը իրեն վերագրվող հանցագործությանը,
ե.   փաստեր, որոնք ուղղակիորեն  ուղղակիորեն կմատնանշեն մեղադրյալի առնչությունը իրեն վերագրվող հանցագործությանը,
զ.   տեղեկություններ, որոնք ուղղակիորեն  ուղղակիորեն կմատնանշեն մեղադրյալի առնչությունը իրեն վերագրվող հանցագործությանը,




Ընտրեք սխալ պատասխանը.

9. Ճի±շտ կվարվի դատավորը, եթե մերժի պաշտպանի առարկությունը այն մասին, որ քննիչի ներկայացրած վկաների ցուցմունքները մեղադրյալի կողմից հանցագործություն կատարելու մասին  ենթադրություններ են և հետևաբար քննիչը չունի որևէ ապացույց, որով հիմնավորվում է մեղադրյալի առնչությունը իրեն վերագրվող հանցագործությանը:

	ա.  այո, քանի որ խափանման միջոց կալանքի համար անհրաժեշտ հիմնավոր կասկածի առկայությունն ի վերջո հիմնավորվում է մեղադրանքի հիմքում ընկած ապացույցներով,
բ.    դատավորը պետք է քննիչի ներկայացրած փաստական տվյալները ընդունի որպես փաստեր կամ 
       տեղեկություններ, այլ ոչ թե որպես ապացույցներ, 
գ.    կալանքի օրինականության դատական ստուգման վարույթի ընթացքում հանցագործության 
       կատարման հիմնավոր կասկածի առկայությունը պարզելու համար կարելի է առաջնորդվել 
       ենթադրություններով,
դ.    վկաների ցուցմունքները կարող են արժեքավոր լինել որպես փաստական տվյալներ՝ փաստեր և 
       տեղեկություններ, հանցագործության կատարման կասկածի առկայությունը հիմնավորելու համար: 
      Հետևաբար դատարանը կարող է դրանք դիտել որպես փաստական տվյալներ՝ այնքանով, որքանով  
       դրանք վերաբերում են միայն հիմնավոր կասկածի, այլ ոչ թե մեղքի մասին հարցին: 




Ընտրեք ճիշտ պատասխանները.

10. Երբ կարող է քննիչն առավելություն ունենալ պաշտպանի նկատմամբ՝ հիմնավոր կասկածի առկայության մասին հարցի քննության ընթացքում.

	
ա.  երբ քննիչը ներկայացնում է բազմաթիվ ապացույցներ, որոնք իրենց համակցության մեջ հիմնավորում   
      են մեղադրյալի առնչությունը նրան մեղսագրվող հանցագործությանը, 
բ.   երբ մեղադրյալը մեղադրվում է ծանր հանցագործության կատարման մեջ, որն ինքնին բավարար պայման է մեղադրյալի նկատմամբ խափանման միջոց կալանք կիրառելու համար, 
գ.  երբ քննիչը ներկայացնում է առատ փաստական տվյալներ՝ փաստերի և տեղեկությունների տեսքով, որոնցով հիմնավորվում էր մեղադրյալի առնչությունը նրան մեղսագրվող հանցագործությանը, 
դ.  եթե մեղադրյալը նախկինում ենթարկվել է քրեական հետապնդման, որը էական հանգամանք է հիմնավոր կասկածի առկայությունը հիմնավորելու համար,  
ե.  բոլոր վերը նշված հիմքերը:








Ընտրեք սխալ պատասխանները.

11. Արդյոք մեղադրյալի նախկինում քրեական հետապնդման ենթարկված լինելու հանգամանքը  կարող է վերաբերելի փաստական հանգամանք հանդիսանալ հանցագործության կատարման հիմնավոր կասկածի առկայության մասին հարցը քննելիս.

	ա.  մեղադրյալի նախկինում քրեական հետապնդման ենթարկված լինելու փաստը որևէ առնչություն չունի  տվյալ գործով հիմնավոր կասկածի առկայության հարցի քննության հետ, քանի որ դրանով որևէ կերպ չի հիմնավորվում կամ բացառվում մեղադրյալի առնչությունը իրեն վերագրվող հանցագործությանը, 
բ.   նույնիսկ եթե մեղադրյալը նախկինում ենթարկվել է քրեական հետապնդման, այդ հանգամանքը վերաբերելի չի, եթե նա համաներման հիմքով ազատվել է քրեական պատասխանատվությունից, իսկ եթե մեղադրյալը ենթարկված լիներ քրեական պատասխանատվության, ապա այդ հանգամանքը որպես փաստական տվյալ վերաբերելի կլիներ հիմնավոր կասկածի առկայության հարցը քննելիս, 
գ.  նախկինում քրեական հետապնդման ենթարկված հանգամանքը հիմնավոր կասկածի առկայության հիմքում դնելով դատավորը ինքնաբերաբար կխախտի մեղադրյալի անմեղության կանխավարկածը, եթե մեղադրյալի նկատմամբ քրեական հետապնդումը դադարեցված լինի համաներման հիմքով և նա դատապարտված չլինի քրեական օրենքով արգելված արարք կատարելու համար,  
դ.  Բոլոր վերը նշված հիմքերը կարող են վերաբերելի պատճառ հանդիսանալ:

